הוראות בימוי
לפעמים אני פשוט מקנאה,; כמה טוב לשחקנית על במה,; מישהו אומר לה מה לעשות,; מקבלת הוראות.; זה נעים שיש ביד מחזה,; וצריך פשוט ללמוד בעל פה,; וכתוב מתי לבכות או לצחוק,; או מתי צריך לשתוק.; גם אני זקוקה עכשיו לבמאי,; מישהו שיארגן את חיי,; שיגיד לי - שום דבר לא קרה,; זוהי רק חזרה.; כל הזמן יש להחליט החלטות,; ואני כבר עייפה מלטעות,; והראש כבד מרוב תהיות,; מה להיות ואיך להיות...; כמו בובה שמחוברת לחוט,; מישהו יפעיל אותי בזהירות,; כאן את מתחילה - משם את יוצאת,; לא צריך להתלבט.; גם אני זקוקה עכשיו לבמאי...; והכי חשוב, תמיד יש לזכור,; לחפש בכל פינה את האור,; להרגיש מאיזה צד הוא יוצא,; ולברוח מהצל.; כן, את זה אני חייבת ללמוד,; איך אפשר גם בעיניים עצומות,; להבחין בו - לגלות את האור,; אין ספק - זה ייעזור.; ובסוף, כולם שבים וקדים,; הפצועים, הגוססים, המתים,; כן, הסוף זה בפירוש חגיגה,; כשאת בהצגה.; גם אני זקוקה עכשיו לבמאי,; מישהו שיארגן את חיי,; שיגיד לי - שום דבר לא קרה,; זוהי רק חזרה.; 